

 **16. maj 2023**

**PRODUKTRESUMÉ**

**for**

**Vitofyllin, tabletter 50 mg**

**0. D.SP.NR.**

33252

**1. VETERINÆRLÆGEMIDLETS NAVN**

Vitofyllin

Lægemiddelform: Filmovertrukne tabletter.

Styrke: 50 mg

**2. KVALITATIV OG KVANTITATIV SAMMENSÆTNING**

Hver filmovertrukket tablet indeholder:

**Aktivt stof**

Propentofyllin 50,00 mg/tablet

|  |  |
| --- | --- |
| **Kvalitativ sammensætning af hjælpestoffer og andre bestanddele** | **Kvantitativ sammensætning, hvis oplysningen er vigtig for korrekt administration af veterinærlægemidlet** |
| **Filmovertræk:** |  |
| Titandioxid, E171 | 0,215 mg/tablet |
| Jernoxid, gul, E172 | 0,075 mg/tablet |
| Hypromellose |  |
| Macrogol 6000 |  |
| Talcum |  |
|  |  |
| **Kerne:**  |  |
| Lactosemonohydrat |  |
| Majsstivelse |  |
| Crospovidon |  |
| Talcum |  |
| Silica, kolloid vandfri  |  |
| Magnesiumstearat  |  |

Filmovertrukne tabletter.

Gule, runde, konvekse tabletter med en krydsdelekærv på den ene side og præget med "50" på den anden side.

Tabletten kan deles i 2 eller 4 lige store dele.

**3. KLINISKE OPLYSNINGER**

**3.1 Dyrearter, som lægemidlet er beregnet til**

Hund

**3.2 Terapeutiske indikationer for hver dyreart, som lægemidlet er beregnet til**

Til forbedring af perifer og cerebral vaskulær blodcirkulation.

Til forbedring af sløvhed, letargi og generel fremtoning hos hunde.

**3.3 Kontraindikationer**

Der henvises til pkt. 3.7.

Må ikke anvendes til hunde, der vejer mindre end 2,5 kg.

Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.

**3.4 Særlige advarsler**

Ingen

**3.5 Særlige forholdsregler vedrørende brugen**

Særlige forholdsregler vedrørende sikker brug hos de dyrearter, som lægemidlet er beregnet til

Specifikke sygdomme (f.eks. nyresygdom) skal behandles i overensstemmelse hermed.

Det bør overvejes at rationere medicinering hos hunde, der allerede får behandling for kongestiv hjerteinsufficiens eller bronkial sygdom.

I tilfælde af nyresvigt skal dosis reduceres.

Særlige forholdsregler for personer, der administrerer veterinærlægemidlet til dyr

Der bør udvises forsigtighed for at undgå utilsigtet indtagelse ved hændeligt uheld.

I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen.

Vask hænder efter anvendelse.

Særlige forholdsregler vedrørende beskyttelse af miljøet

Ikke relevant.

**3.6 Bivirkninger**

Hund

|  |  |
| --- | --- |
| Sjælden(1 til 10 dyr ud af 10 000 behandlede dyr) | Allergiske hudreaktioner\*, opkastning\*, hjerteforstyrrelse\*  |

\*I disse tilfælde skal behandlingen standses.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se også afsnit 16 i indlægssedlen for de relevante kontaktoplysninger.

**3.7 Anvendelse under drægtighed, laktation eller æglægning**

Veterinærlægemidlets sikkerhed under drægtighed og diegivning er ikke fastlagt. Må ikke anvendes til drægtige eller diegivende tæver eller avlsdyr.

**3.8 Interaktion med andre lægemidler og andre former for interaktion**

Ingen kendte.

**3.9 Administrationsveje og dosering**

Basisdosis er 6-10 mg propentofyllin/kg legemsvægt daglig fordelt i to 3-5 mg/kg doser som følger:

|  |  |  |  |
| --- | --- | --- | --- |
| **Legemsvægt (kg)** | **Tabletter** | **Daglig samlet antal****tabletter** | **Daglig samlet dosis (mg/kg)** |
| **morgen** | **aften** |
| 2,5 - 4 kg | 1/4 | 1/4 | ½ | 6,3 - 10,0 |
| 5 - 7 kg | ½ | ½ | 1 | 7,1 - 10,0 |
| 8 - 9 kg | 3/4 | 3/4 | 1½ | 8,3 - 9,4 |
| 10 - 15 kg | 1 | 1 | 2 | 6,7 - 10,0 |
| 16 - 25 kg | 1½ | 1½ | 3 | 6,0 - 9,4 |
| 26 - 33 kg | 2 | 2 | 4 | 6,1 - 7,7 |

For at sikre administration af den korrekte dosis bør dyrets legemsvægt bestemmes før behandling.

Hunde på mere end 20 kg kan gives Vitofyllin 100 mg filmovertrukne tabletter til hund.

Tabletterne kan administreres direkte til bagsiden af hundens tunge eller kan blandes i en lille kugle af mad og skal administereres mindst 30 minutter før fodring.

**3.10 Symptomer på overdosering (og, hvis relevant, nødforanstaltninger og modgift)**

Excitation, takykardi, hypotension, rødme af slimhinder og opkastning.

Seponering af behandlingen medfører en spontan remission af disse symptomer.

**3.11** **Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens**

Ikke relevant.

**3.12 Tilbageholdelsestid(er)**

Ikke relevant.

**4. FARMAKOLOGISKE OPLYSNINGER**

**4.1 ATCvet-kode**

QC04AD90

**4.2 Farmakodynamiske oplysninger**

Propentofyllin har vist sig at øge blodstrømningen, især i hjerte- og skeletmuskulaturen. Det øger også blodstrømningen i hjernen og dermed dens tilførsel af oxygen uden at øge hjernens glucosebehov. Det har en moderat positiv kronotropisk virkning og en markant positiv inotropisk virkning. Desuden har det vist sig at have en antiarytmisk virkning hos hunde med myokardiel iskæmi og en bronkodilatatorvirkning svarende til den for aminofyllin.

Propentofyllin hæmmer trombocytaggregering og forbedrer strømningsegenskaberne for erytrocytter.

Det har en direkte virkning på hjertet og reducerer perifer vaskulær resistens, hvorved belastningen på hjertet reduceres.

Propentofyllin kan øge villigheden til fysisk aktivitet og aktivitetstolerancen, især hos ældre hunde.

**4.3 Farmakokinetiske oplysninger**

Efter oral administration absorberes propentofyllin hurtigt og fuldstændigt og fordeles hurtigt i vævene. Efter oral administration til hunde nås maksimale plasmaniveauer allerede efter 15 minutter.

Halveringstiden er ca. 30 minutter, og biotilgængeligheden for moderstoffet er ca. 30 %. Der er en række effektive metabolitter, og biotransformationen finder overvejende sted i leveren. Propentofyllin udskilles i form af dets metabolitter med 80-90 % via nyrerne. Resten elimineres med fæces. Der er ingen akkumulering.

**5. FARMACEUTISKE OPLYSNINGER**

**5.1 Væsentlige uforligeligheder**

Ikke relevant.

**5.2 Opbevaringstid**

I salgspakning: 5 år.

Delte tabletdele: 72 timer.

**5.3 Særlige forholdsregler vedrørende opbevaring**

Opbevares i den originale blisterpakning.

Opbevar blisterpakningen i den ydre æske.

Opbevares tørt.

Delte tabletter skal opbevares i blisterpakningen.

**5.4 Den indre emballages art og indhold**

Polyvinylchlorid – polyvinylidendichlorid/aluminium-blister med 14 tabletter i en papæske.

Pakningsstørrelser: 4 blisterkort (56 tabletter) og 10 blisterkort (140 tabletter).

Ikke alle pakningsstørrelser er nødvendigvis markedsført.

**5.5 Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf**

Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

**6. NAVN PÅ INDEHAVEREN AF MARKEDSFØRINGSTILLADELSEN**

Wirtschaftsgenossenschaft deutscher Tierärzte eG

Siemensstrasse 14

30827 Garbsen

Germany

**7. MARKEDSFØRINGSTILLADELSESNUMMER (-NUMRE)**

68802

**8. DATO FOR FØRSTE TILLADELSE**

16. maj 2023

**9. DATO FOR SENESTE ÆNDRING AF PRODUKTRESUMÉET**

-

**10. KLASSIFICERING AF VETERINÆRLÆGEMIDLER**

B

Der findes detaljerede oplysninger om dette veterinærlægemiddel i EU-lægemiddeldatabasen.